b"\n_START_ARTICLE_\nLeonor Dy-Liacco\n_START_SECTION_\nPamilya\n_START_PARAGRAPH_\nSiya ipinanganak sa Minalabac, Camarines Sur. Siya ang bunsong anak ni Juan Rojano at Hilaria Granada. Napangasawa niya si Abogado William E. Dy-Liacco noong Enero 3, 1948 at ang pagsasama nila ay nagbunga ng dalawang anak: si Gil at si Becky. Nabalo siya noong Hunyo 20, 1991.\n_START_SECTION_\nEdukasyon\n_START_PARAGRAPH_\nProdukto ng pampublikong paaralan, siya ay nagtapos ng hayskul sa Camarines Sur High School klase 1938, na valedictorian. Kumuha siya ng Batsilyer Artes na grado sa Unibersidad ng Pilipinas at Graduate Studies sa University of Nueva Caceres sa ilalim ng pamumuno ni Dean Bienvenido Santos. Apatnapung taon siyang naging guro sa ilalim ng Kagawaran ng Edukasyon (Pilipinas), naging Superbisor sa Filipino sa probinsya ng Camarines Sur at nagi ring General Education Supervisor. _NEWLINE_Ang pagmamahal niya sa kulturang Bikolnon ay hindi matatawaran at halos buong buhay niya'y naigugol sa pagsusulat ng alinman na Bikolnong bagay, maging sa lenggwaheng Bikol, sa kalawakan ng teritoryo nito, sa mga kaugalian, mga tradisyon, at dahil sa malapit sa puso niya ang mga kabataan, nagsulat naman siya ng mga librong pwedeg basahin ng mga bata._NEWLINE_Sa kagustuhan  na mapatibay at maisiwalat ang pagmamahal sa kultura ng Bikol, isa siya sa bumuo ng Kabikolan Cultural Association at nagsilbi bilang pinuno ng 22 na taon. Sa kaisahang iyan, kasama niya sa Atty. Luis General, Jr., Fr. James O'Brien, S.J. Fr. Eduardo Lucero, Jaime Malanyaon, Atty. Alfredo Tria at iba pang mga prominenteng mga manunulat sa rehiyong Bikol."